“Ek sal hom of sy medepligtiges glad nie kan herken as hulle nou by die vertrek instap nie. Al wat ek kon sien, is die 9 mm-pistool in my gesig met ŉ bewegende vinger op die sneller.”
“Ek het dit gedoen, maar terselfdertyd wou hulle my ring, geld, selfoon en skootrekenaar hê wat nie maklik toeganklik was nie. En dít terwyl die aggressiewe aanvaller op my skreeu om my hande te hou waar hy dit kon sien.”
Hy kon daarin slaag om sy sak in die hande te kry en het dit vir die rowers gegee. “Toe hulle gekry het wat hulle gesoek het, het twee van hulle weggehardloop, maar die een met die vuurwapen het dit stywer teen my kop gedruk. Ek het weereens die ergste verwag. Hy het soveel aggressie en haat in hom gehad. Hy het toe vir my gesê ‘drive off you piece of s**t’. Ek het onbeheerlik geruk en op die een of ander manier daarin geslaag om weg te ry sonder om ŉ ongeluk te veroorsaak,” het hy bygevoeg.
Scott het Vrydag die voorval by die Douglasdale-polisie aangemeld en die beamptes by dié stasie geloof vir die wyse waarop hulle opgetree het.
Sterkte Darren! Ek glo dit was verskriklik! Ek wonder wat ek in so situasie sou gedoen het. Waar gaan ons land en ons lewe heen?
Ons was laas jaar amper in dieselfde posisie in ons huis op n plaas buite Tzaneen, as dit nie was vir die Vader se stemmetjie wat ek gehoor het met my praat nie het dai makkers my en ons 3 kinders in die huis gekry. So pleit ek elke dag die bloed van Jesus oor ons en my man wat bedags alleen op die plaas boer saam sy arbeid. Dis net die Engele wat jou beskerm!
Dan wonder ek party dae of ek regtig my kind in hierdie land wil grootmaak? Ek verstaan dat elke land het sy probleme, maar ek weet ook dat mens hoef nie in elke land, elke dag te baklei vir oorlewing en te lewe in vrees soos hier nie.
Jy het die boosheid van haat gesien en jy wil nie he jou gesin moet dit ervaar nie. Sterkte met jou keuse wat jy gaan moet maak.
Sterkte Darren – dankbaar vir jou dat jy leef. Die tyd wat voorle met sy getob en tot verhaal kom en sinmaak is nie maklik nie.
Dank God jy leef, want deesdae skiet hulle net vir die fun.. Sterkte vorentoe, daai bang gevoel om te ry kry mens nogal onder, maar ons glo en vertrou God se hand sal weer oor jou wees. Sterk staan.